Sepp Blatter
Joseph ”Sepp” Blatter (s. 10. maaliskuuta 1936 Visp, Sveitsi) on sveitsiläinen urheiluvaikuttaja, joka toimi 1998–2015 kansainvälisen jalkapalloliitto Fifan puheenjohtajana. Hänet valittiin neljä kertaa jatkokaudelle, mutta vuonna 2015 hän joutui jättämään paikkansa korruptioskandaalin takia. Blatter toimi ennen Fifan puheenjohtajuutta muissa urheilutehtävissä ja myös Fifan pääsihteerinä. Blatterin aikana Fifan talous on kasvanut huomattavasti ja jalkapallon MM-kilpailut viety ensimmäisen kerran Aasiaan, Afrikkaan, Venäjälle ja arabimaahan. Korruption vuoksi hän joutui syrjään järjestön johdosta ja hän sai kahdeksan vuoden toimintakiellon jalkapallon parissa.
Sebastian Koch
Koch syntyi Karlsruhessa mutta kasvoi Stuttgartissa. Vuosina 1982–1985 hän opiskeli Münchenissä. Esiinnyttyään Ulmissa ja Darmstadtissa Koch siirtyi berliiniläisiin teattereihin vuonna 1990. Lukuisten televisio- ja elokuvaroolien jälkeen Kochin läpimurtoelokuva oli "Die Zürcher Verlobung – Drehbuch zur Liebe" (), jossa esiintyy myös Christoph Waltz. Tämän jälkeen Koch on esittänyt muun muassa Klaus von Stauffenbergiä "Operaatio Valkyriessa" () ja Albert Speeriä dokumentaarisessa minisarjassa "Paholaisen arkkitehti" (saks. "Speer und Er").